Loki lander på Disney+ i dag

Godt nyt, hvis du er til Marvel-universet; Disney+ har i dag premiere på serien Loki, der følger halvguden som pludselig genopstod fra de døde i Avengers: Endgame med en helt ny tidslinje i bagagen. Som det hedder i beskrivelsen:

“Loki ud af sin brors skygge i en ny serie, der finder sted efter begivenhederne i Avengers: Endgame. Tom Hiddleston vender tilbage som titelkarakteren, sammen med Owen Wilson, Gugu Mbatha-Raw, Sophia Di Martino, Wunmi Mosaku og Richard E. Grant. Kate Herron instruerer Loki, og Michael Waldron er hovedforfatter”.

Loki skal efterfølge de ret eminente og svært populære Wandavision og Falcon & The Winter Soldier som den tredje live-action Marvel-serie, så barren er høj og der er noget at leve op til. Ud fra traileren, som kan ses herunder, bliver det noget med tidsrejser galore.

Sponseret link: Her kan du tegne abonnement på Disney+ med Star

Efter at have stjålet Tesseracten under begivenhederne i Avengers: Endgame kommer en alternativ version af Loki til den mystiske Time Variance Authority (TVA), en bureaukratisk organisation, der eksisterer uden for tid og rum og overvåger tidslinjen. De giver Loki et valg: Enten slettes hans eksistens fordi han er en “tidsvariant” eller også hjælper han med at rette tidslinjen og stoppe en større trussel. Det er ikke svært at gætte, hvad han vælger …

Loki får i første omgang seks episoder at boltre sig i, men der er allerde indgået aftale om en sæson yderligere. Serien er en del af “fase 4” af Marvel Cinematic Universe, MCU, der også tæller Black Widow med Scarlett Johanssen. Den får premiere om præcis en måned – den 9. juli – direkte på Disney+.

Man vil skulle betale ekstra for at få adgang til Black Widow. Sandsynligvis 170 kroner, ligesom det var tilfældet med Raya and The Last Dragon. Nederst en liste med premierer på alle navngivne film frem til og med 2022. Der er desuden planlagt premiere en endnu uannonceret Marvel-film den 7. oktober 2022. Der er også kommet dato på den kommende Indiana Jones-film, der lander på skærmen 29. juli næste år.

Hvis du ikke allerede har abonnement på Disney+, kan du oprette dig via dette link – så tjener iNPUT samtidig et par håndører:

Sponseret link: Her kan du tegne abonnement på Disney+ med Star

PREMIEREDATO | TITEL | SELSKAB
09.07.2021 | Marvel Studios’ Black Widow | Disney
16.07.2021 | The Night House | Searchlight
30.07.2021 | Jungle Cruise | Disney
13.08.2021 | Free Guy | 20th
27.08.2021 | The Beatles: Get Back | Disney
03.09.2021 | Shang-Chi and the Legend of the Ten Rings | Disney
24.09.2021 | The Eyes of Tammy Faye (Limited) | Searchlight
15.10.2021 | The Last Duel | 20th
22.10.2021 | Ron’s Gone Wrong | 20th
29.10.2021 | Antlers | Searchlight
24.11.2021 | Encanto | Disney
03.12.2021 | Nightmare Alley (Limited) | Searchlight
10.12.2021 | West Side Story | 20th
22.12.2021 | The King’s Man | 20th
14.01.2022 | Deep Water | 20th
11.02.2022 | Death on The Nile | 20th
11.03.2022 | Turning Red | Disney
25.03.2022 | Doctor Strange in The Multiverse of Madness | Disney
06.05.2022 | Thor: Love and Thunder | Disney
17.06.2022 | Lightyear | Disney
08.07.2022 | Black Panther 2 | Disney
27.07.2022 | Indiana Jones (uden titel) | Disney
11.11.2022 | Captain Marvel 2 | Disney
16.12.2022 | Avatar 2 | 20th

Loki lander på Disney+ i dag